**Pályázati kiírás a Festő-, Grafika- és Szobrász Tanszék hallgatói számára az EU4ART projekt keretében kéthetes kurzuson való részvételre az EU4ART partnerintézményeiben 2021-22 tavaszi szemeszterében**

## Az EU4ART projekt kéthetes tanulmányi út lehetőséget kínál a Festő-, Szobrász- és Grafika Tanszékek hallgatói számára a 2021-22-es tanév tavaszi szemeszterében történő kiutazásokra. A programok rögzített időpontokra pályázhatók:

* **Róma** (Accademia di Belle Arti di Roma): **2022. június 6 – 17.**
* **Riga** (Art Academy of Latvia): **2022. március 28 – április 8.**
* **Drezda** (HfBK Dresden): **2022. február 28 – március 11.**

A pályázatra a **Festő-, Szobrász és Grafika Tanszékek** aktív hallgatói jogviszonnyal rendelkező hallgatói jelentkezhetnek.

*Az őszi félévben Rigába nyertes pályázatot benyújtó hallgatók a lettországi lockdown miatt meghiúsult programjuk kompenzálására elsőbbséget élveznek, amennyiben újra megpályázzák a tavaszi workshopot is.*

Pályázat meghirdetése: 2021. december 1.

Pályázat benyújtásának határideje: 2021. december 17.

Elbírálás várható határideje: 2021. december 22.

Az elbírálást az EU4ART projekt keretében felállított eseti bíráló bizottság végzi el.

Támogatott pályázatok száma: Minden helyszín esetében, minden tanszék részéről maximálisan 3-3 fő pályázata támogatható.

A nyertes pályázók számára megélhetési hozzájárulást, 40 €/nap összegben biztosít az MKE. A nyertes pályázók kiutazását és szállását az MKE szervezi és finanszírozza.

Kérjük, hogy minden jelentkező 2 lehetséges helyszínt jelöljön meg! A bíráló bizottság fenntartja annak lehetőségét, hogy a hallgató által megjelölt helyszín helyett másikat javasoljon.

A kéthetes kurzusok 3 kreditet érnek, amit a tavaszi szemeszterben a Tanulmányi Osztály automatikusan felvesz, tehát kérjük a jelentkezőket, hogy a féléves kreditkeret kihasználását ennek tudatában végezzék majd!

A kéthetes kurzuson való részvétel a hazai gyakorlati és elméleti órákon igazolt távollétnek számít, de kérjük a hallgatókat, hogy ezt előzetesen írásban egyeztessék az érintett oktatóikkal!

Pályázni elektronikus úton kell, az **eu4art@mke.hu** címre küldött kitöltött jelentkezési dokumentummal, valamint magyar nyelven írt rövid motivációs levéllel, amelyben leírják, hogy miért nyújthat segítséget a tanulmányaihoz a kiutazás.

A pályázathoz csatolják a nyelvtudásukat igazoló okmányok másolatát és a témavezető oktató vagy a tanszékvezető hozzájárulását igazoló e-mail másolatát is.

A Covid helyzet kapcsán az egyes országokba történő beutazással kapcsolatos költségek a hallgatót terhelik (pl. amennyiben a beutazáshoz PCR teszt szükséges). Kérjük, hogy a célországok aktuális intézkedési szabályairól kiutazás előtt a pályázó tájékozódjon, és vegye figyelembe az oltása típusával kapcsolatos információkat!

A pályázó hallgató a pályázat benyújtásával tudomásul veszi és elfogadja a pályázatban foglaltakat. Hiányosan benyújtott vagy késve érkezett pályázatokat nem tudunk támogatni.

További információ a meghirdetett kurzusok programjáról: szabo.attila@mke.hu, dobo.bianka@mke.hu

Student Board képviselő: Drótos Dominika (bgukhx@mke.hu) és Dallos Fanni (ya0dws@mke.hu)

**JELENTKEZÉSI LAP**

Név: ………………………………………………………………………………

Szak: ……………………………………………………………………………..

évfolyam: ………………………………………………………………………

Témavezető tanár: …………………………………………………………

Megpályázni kívánt intézmény:

1.: ………………………………………………………………………………… kurzus: …………………………………………………………

2.: ………………………………………………………………………………… kurzus: …………………………………………………………

Nyelvtudás: …………………………………………………………………..

Személyi adatok:

email cím: ……………………………………………………………. telefonszám: ……………………………………………

állandó lakcím: …………………………………………………………………………………………………………………………

személyi igazolvány vagy útlevél száma (aláhúzandó): ……………………………………………………………..

adószám: ………………………..

FONTOS!

**A pályázó tudomásul veszi, hogy a pályázat elnyerésével kötelezettséget vállal arra, hogy a pályázatban megjelölt időszakban az adott partner intézményében a workshopon megjelenik és legjobb tudásával méltón képviseli a Magyar Képzőművészeti Egyetemet. Amennyiben a pályázat elnyerése után olyan ok derül ki, ami megakadályozza a pályázó kiutazását, azt köteles minél hamarabb bejelenteni. Ha ezt elmulasztja, vagy a kiutazás meghiúsulása nem volt indokolt, akkor a hallgató köteles visszafizetni a HUFA részére az út szervezési és utazási költségeit.**

Aláírásommal igazolom, hogy a pályázati feltételeket megismertem és elfogadom.

Dátum: ……………………………………………….. a pályázó aláírása: …………………………………………………….

**MOTIVÁCIÓS LEVÉL**

(maximum 3000 karakter, magyar nyelven)